**Изх. № Е-31-00-006073**

**Дата: 06.02.2015 г.**

**СТАНОВИЩЕ**

**за осъществен предварителен контрол**

по чл. 19, ал. 2, т. 24 от ЗОП

**ВЪЗЛОЖИТЕЛ**

|  |  |
| --- | --- |
| Официално наименование | **Болница „Лозенец“ - София** |
| Адрес | **гр. София – 1407, ул. „Козяк“ № 1** |
| Партиден номер в РОП | **00684** |

**ПРОЦЕДУРА**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Уникален номер в РОП |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **0** | **0** | **6** | **8** | **4** |  | **2** | **0** | **1** | **5** |  | **0** | **0** | **0** | **3** |

 |
| Основание за откриване | **чл. 90, ал. 1, т. 4 от ЗОП** |
| Обект на поръчката | **[ ]  Строителство** **[x]  Доставки** **[ ]  Услуги** |
| Предмет на поръчката | **„Доставка на резервни части за магнитно резонансен томограф при условията на изключителна спешност.“** |

**СТАНОВИЩЕ**

|  |
| --- |
| След извършен преглед на изпратените материали във връзка с откриването на процедура на договаряне без обявление се установи следното:1. **Правно основание – чл. 90, ал. 1, т. 4 от ЗОП**

Посоченото от възложителя правно основание изисква:- необходимост от предприемане на неотложни действия;- същите са породени от настъпване на изключителни обстоятелства по смисъла на § 1, т. 8 от Допълнителните разпоредби (ДР) на Закона за обществените поръчки (ЗОП);- за преодоляване на последиците не могат да бъдат спазени сроковете за провеждане на открита или ограничена процедура или процедура на договаряне с обявление по ЗОП.1. **Мотиви на възложителя и представени доказателства**

В Агенцията по обществени поръчки е представено Решение № VII-3-2 от 02.02.2015 г. на упълномощено лице по чл. 8, ал 2 от ЗОП за откриване на процедура на договаряне без обявление по чл. 90, ал. 1, т. 4 от ЗОП.В решението възложителят е посочил мотиви, свързани с избора на процедура, в подкрепа на които е представил сервизен отчет № 78/30.01.2015 г. на „Рей Контрол“ ООД, гр. София. В отчета се посочва, че при извършена проверка на 30.01.2015 г. в болница „Лозенец“, отделение по образна диагностика, е констатирано, че налягането на хелия в ядрено магнитен резонанс, марка GE, модел Signa Exite II през последните 20 дни е било на ниво 4,02-4,03 PSI, вместо нормалното вариране на стойността между 3,90-4,10 PSI. Пояснява се, че в съответствие с общоприетата сервизна практика за ЯМР, това е сигурна индикация за неефективна работа на студената глава. Установено е, че има трайна тенденция към задълбочаване на процеса, свързан с повишаване на хелия. Посочва се, че активните загуби на хелий в рамките на около 5 дни биха могли да доведат до невъзвратими поражения в системата на ЯМР със значителни последици. Отбелязва се, че е наложителна спешна замяна на студената глава и абсорбера на системата.В поле V.1) на решението е отбелязано, че прогнозната стойност на доставката е в размер на 82 000,00 лв.В поле V.2) е записано, че покана за участие в договарянето ще бъде изпратена до „Рей Контрол“ ООД, гр. София.1. **Изводи**

От описаната фактическа обстановка става ясно, че се касае за възникнала аварийна ситуация, изразяваща се в повреда на магнитно резонансен томограф /ЯМР/ в болница „Лозенец“, налагаща спешна замяна на студената глава и абсорбера на системата. Възложителят се позовава на констатации в сервизен отчет № 78/30.01.2015 г. на фирмата-изпълнител „Рей Контрол“ ООД, извършваща абонаментно сервизно обслужване на томографа. От приложения сервизен отчет е видно, че резервните части следва да се доставят незабавно, тъй като в противен случай апаратът ще бъде повреден необратимо, което ще лиши от лечение пациентите на болницата. От изложеното може да се направи заключение, че доколкото апаратът се използва за навременното и правилно диагностициране на определени заболявания, то той е от изключителна важност, както за лечебното заведение, така и за здравното обслужване на населението. В тази връзка, се приема, че неговата повреда създава риск за живота и здравето на пациентите. Посоченото дава основание за извод, че e налице събитие от извънреден характер по смисъла на § 1, т. 8 от Допълнителните разпоредби /ДР/ на ЗОП.Задължително изискване за прилагане на избраното правно основание е при полагане на дължимата грижа, възложителят да не е могъл да предвиди или предотврати възникването на повредата. Доколкото се касае за авария, се налага извод, че настъпването й е неочаквано за възложителя, който следва да разполага с доказателства, че е извършвана текуща профилактика на техническото състояние на апарата. По отношение изискването на закона, прилагането на чл. 90, ал. 1, т. 4 от ЗОП да произтича от невъзможността за спазване на сроковете за провеждане на открита процедура, ограничена процедура или процедура на договаряне с обявление, следва да се отбележи, че от характера на последиците и невъзможността да се извършват планирани и спешни изследвания, може да се направи заключение, че е необходима бърза подмяна на дефектиралите части. В тази връзка приемаме, че обществената поръчка следва да се възложи в най-кратки срокове, поради което не са приложими открита процедура, ограничена процедура или процедура на договаряне с обявление по ЗОП. Предвид изложеното, изборът на процедура на договаряне без обявление по чл. 90, ал. 1, т. 4 от ЗОП, при реализиране на конкретната доставка, може да се приеме за законосъобразен.  |

**ЗАКЛЮЧЕНИЕ**

|  |  |
| --- | --- |
| Изборът на процедура е законосъобразен. | **[x]**  |
| Изборът на процедура може да се приеме за законосъобразен, при условие че възложителят разполага с надлежни доказателства в подкрепа на изложените в мотивите обстоятелства. | **[ ]**  |
| Изборът на процедура не може да се приеме за законосъобразен, тъй като изложените мотиви и/или представените доказателства са недостатъчни. | **[ ]**  |
| Изборът на процедура е незаконосъобразен. | **[ ]**  |

**ДОПЪЛНИТЕЛНА ИНФОРМАЦИЯ**

|  |
| --- |
| **Предходни процедури свързани с настоящата процедура**1 **[ ]  ДА** **[x]  НЕ** |

**ДИРЕКТОР НА ДИРЕКЦИЯ “МАКОП”: Подпис (не се чете)**

**ГАЛЯ МАНАСИЕВА**

/Определен със Заповед № РД-10/27.02.2012 г./

**Вярно с оригинала,**

**подписан на хартия**